Tvonis tusschen wouter pynock et godt bove
It het syn come in rechte voir meyere en scepen van loven
die goede hier na bescreve wouter pynnoc in deen side en
godert bove in dander daer die voirs wout pynoc bewijsde
alsoe hi segghen dede dat na den goeden vonisse biden hen scepen
van loven voir s jans misse lestleden gewijst va eene weghe
geleghen achter tvleeschuys van loven binnen der poirte gehete
meester goffroits porte de voirs gort hem onghebruyc de
want die selve gort doer syn vorste huys ghinc daer een dore
tot int echterste huys en van daer voert tot opden voers wech en
doer die voers porte ter straten ut en weder vander straten
doer die porte en over den wech tot in syn echterste huys en
voert doer die voers dore tot in syn vorste huys dwelc de
voers wouter pynnoc hoepte dat hy niet sculdich en wae te doen
na die goeden vonissen voirmaels daer op ghewijst met welken
stucken voers de voers gort den voers wech grotelic verswaerd
voirder dan tvonis gewijst hadde hoepte en meynde dat gor
die dore die hy tusschen syn huys en sinen stal ghemaect hadde
toedoen en vermaken soude daer op dat die voers gordt
antworde dat hi hoepte na die goede vonissen dit die scepen
voer s jans misse ghewijst hadden dat hy oft god wilt die
dore niet sculdich ware toe te maken en dat een omvoghelic
dinck ware dat hy van sine huys in syne stal niet gaen en
soude moghen want beyde syn erve ware badt en versocht
den meyere van loven en woude wouter voers niet af laten
dat hy die scepen maende en daets hem een vonisse Alsoe
dat die meye van loven maende die scepen van loven na
aenspraken en verantworden wes recht syn soude die
wijsden voer een vonisse dat sij die scepen die voer s
jans misse waren begheerden te aenhoren en daen tynden
recht die aenghehoirt soe maende die meye voert die
scepen wes recht syn soude die wijsden voer een vonisse